**Úradná správa č. 21 z 24.03.2020**

**Správy ŠTK**

ŠTK ObFZ **odkladá všetky plánované stretnutia dospelých a mládeže** v jarnej časti súťažného ročníka 2019/2020 **až do odvolania**. O ďalších opatreniach bude ObFZ informovať na základe nových opatrení, ktoré vláda a Ústredný krízový štáb Slovenskej republiky prijme. ObFZ situáciu monitoruje a bude na ňu operatívne aktuálne reagovať. O svojich rozhodnutiach bude okamžite informovať prostredníctvom svojho webového sídla [www.obfztv.sk.](https://www.futbalsfz.sk/)

**Správy KR**

**KR oznamuje**, že KD SFZ v termíne **5. – 6. júna 2020** usporiada **licenčné semináre na získanie, resp. predĺženie licencie Delegáta zväzu („A“) a licencie Delegáta stretnutia („P“)**.  Miesto konania, ako aj ďalšie informácie budú zverejnené v mesiaci marec. Záujemcovia sa môžu prihlásiť zaslaním **záväznej prihlášky** na e-mailovú adresu sekretára KD Pavla Páchnika (**pavol.pachnik@futbalsfz.sk**), **najneskôr do 5.5.2020**. Všetky potrebné tlačivá k prihlasovaniu sú dostupné na stránke [**www.futbalsfz.sk**](http://www.futbalsfz.sk/), v sekcii Komisie a iné orgány / Odborné komisie SFZ / Komisia delegátov (KD). Noví záujemcovia musia na seminári predložiť prehlásenie o bezúhonnosti, potvrdenie o zdravotnom stave a doklad o najvyššom dosiahnutom vzdelaní (vyžaduje sa minimálne maturitné vysvedčenie). Zaslaním prihlášky sa považuje účasť na seminári za záväznú, s povinnosťou vykonania platby, a to aj v prípade, ak sa záujemca o získanie licencie na seminár nedostaví. Predpokladaná cena licencie „A“ je **75 eur** a licencie „P“ **200 eur**. Pokyny k príprave obdržia prihlásení účastníci e-mailovou poštou.

**Správy sekretariátu**

Sekretariát ObFZ Trebišov žiada z dôvodu prijatých opatrení ohľadom šíriaceho sa koronavírusu funkcionárov FK, trénerov, rozhodcov, delegátov a širokú futbalovú verejnosť, aby v tomto období v maximálne možnej miere obmedzili osobný kontakt na sekretariáte ObFZ a **všetky potrebné veci riešili zásadne telefonickým kontaktom** (0905 909 128), **prípadne e-mailom** (obfztv@obfztv.sk).

Sekretár ObFZ bude svoju prácu vykonávať z domu. Veci potrebné k vybaveniu na sekretariáte, požadované podklady pre ObFZ a iné materiály, sa v čase obmedzeného režimu sekretariátu môžu doručiť do schránky ObFZ (pri vstupe na sekretariát). Priebežne (utorok a piatok) bude zabezpečené vyberanie schránky a preberanie doručených zásielok.